Sex af hverjum tíu telja að #metoo-umræðan hafi haft jákvæð áhrif á vinnustað sinn. Þetta eru niðurstöður könnunar um kynin og vinnustaðinn sem birt var í dag. Fjórðungur kvenna og fimmtungur karla telur að ekki hafi verið tekið vel á #metoo-málum á þeirra vinnustað. Hinsegin fólk upplifir oftar erfið samskipti og viðhorf heldur en þau sem eru gagnkynhneigð.
Tólf þúsund manns í fimmtíu og þremur fyrirtækjum hjá Samtökum atvinnulífsins og Viðskiptaráði Íslands voru í úrtakinu og um þriðjungur svaraði, rúmlega fjögur þúsund manns. Könnunin fór fram 26. apríl til 16. maí. Fleiri konur en karlar verða fyrir kynferðislegri áreitni og hinsegin fólk frekar en gagnkynhneigt.
Það er munur milli hinsegin fólks og gagnkynhneigðra. Ég held að við séum öll sammála um það að það að viljum ekki að sé mismunun á vinnustöðum. Það er hægt að líkja þessu saman við launamun kynjanna. Við erum öll sammála um að útrýma honum. Þar viljum við að sé engin prósentustiga munur. Þetta er það sama. Við viljum horfa á það að sé engin munur á því hvernig kynin eða fólk eftir kynhneigð eða uppruna sé að upplifa vinnustaðinn, að við séum öll jöfn og höfum öll jöfn tækifæri á vinnustaðnum.
Segir Þórey Vilhjálmsdóttir Proppé hjá Empower. Sextíu prósent þeirra sem svöruðu í könnuninni segja að umræða tengd #metoo hafi haft jákvæð áhrif á vinnustaðinn.
Nú enn er það þannig að það eru fjórðungur kvenna og fimmtungur karla sem eru ekki sátt við hvernig stjórnendur hafi unnið úr  #metoo-málum og það er eitthvað sem stjórnendur og atvinnulífið þarf að taka til sín.
Sex af hverjum tíu telja að #metoo-umræðan hafi haft jákvæð áhrif á vinnustaðinn. Fjórðungur kvenna og fimmtungur karla segir að ekki hafi verið tekið vel á þessum málum.